
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Τετάρτη, 2 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση των 37 και των εντοπισμό 32 αλλοδαπών στην Ιεράπετρα – Συνέχεια ενημέρωσης αναφορικά με τον εντοπισμό και διάσωση 49 αλλοδαπών στους Καλούς Λιμένες – Αποβίβαση ασθενούς από Ι/Φ σκάφος στη Λευκάδα – Θάνατος ημεδαπού στη Χαλκιδική και στην Ερέτρια - Διακομιδές ασθενών

Συνέχεια ενημέρωσης:
Αναφορικά με τον εντοπισμό και διάσωση 37 αλλοδαπών στη θαλάσσια περιοχή 5 ν.μ. νοτιοανατολικά της Ιεράπετρας τις πρωινές ώρες σήμερα, συνελήφθη ένας 17χρονος αλλοδαπός (υπήκοος Ν. Σουδάν) εξ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις βραδινές ώρες την 31.08.2026 από το Τομπρούκ της Λιβύης για την μεταφορά τους στην Ελλάδα.

Συνέχεια ενημέρωσης:
Αναφορικά με τον εντοπισμό 32 αλλοδαπών στην περιοχή «ΝΕΟΣ ΜΥΡΤΟΣ» της Ιεράπετρας τις πρωινές ώρες σήμερα, συνελήφθη ένας 17χρονος αλλοδαπός (υπήκοος Σουδάν) εξ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις βραδινές ώρες την 31.08.2026 από το Τομπρούκ της Λιβύης για την μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό και διάσωση 49 αλλοδαπών στη θαλάσσια περιοχή 45 ν.μ. νοτιοανατολικά των Καλών Λιμένων τις πρωινές ώρες σήμερα, συνελήφθη ένας 22χρονος αλλοδαπός (υπήκοος Ν. Σουδάν) εξ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 22χρονος συνελήφθη για παράβαση του άρθρου του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις βραδινές ώρες την 31.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 13.000 και 14.000 δηναρίων Λιβύης έκαστος, για την μεταφορά τους στην Ελλάδα.

*****

Τις απογευματινές  ώρες σήμερα, ενημερώθηκε η Λιμενική Αρχή της Λευκάδας, ότι έχρηζε άμεσης νοσοκομειακής περίθαλψης ένας 78χρονος αλλοδαπός επιβάτης (υπήκοος Γερμανίας) ιστιοφόρου (Ι/Φ) σκάφους σημαίας Γερμανίας, το οποίο βρισκόταν στη νότια είσοδο του διαύλου Λευκάδας. Αμέσως, στο σημείο μετέβη το ταχύπλοο (Τ/Χ) σκάφος ΑΘΩΣ, στο οποίο επέβαινε στέλεχος της Λιμενικής Αρχής Λευκάδας και με τη συνδρομή του οποίου το Ι/Φ σκάφος κατέπλευσε με ασφάλεια στη μαρίνα Λευκάδας. Στη συνέχεια ο 78χρονος παρελήφθη από ασθενοφόρο όχημα του ΕΚΑΒ και διακομίστηκε στο Γενικό Νοσοκομείο Λευκάδας, για ιατρική περίθαλψη.

*****

Τις μεσημβρινές ώρες σήμερα, ενημερώθηκε η Λιμενική Αρχή του Νέου Μαρμαρά ότι ένας 85χρονος ανασύρθηκε, χωρίς τις αισθήσεις του, από τη θαλάσσια περιοχή «PORFIBEACH» Σιθωνίας Χαλκιδικής. Στον 85χρονο, παρασχέθηκαν οι πρώτες βοήθειες από το προσωπικό του ασθενοφόρου του ΕΚΑΒ με καρδιοπνευμονική ανάνηψη (ΚΑΡΠΑ), με αρνητικά αποτελέσματα. Ο 85χρονος διακομίσθηκε με ασθενοφόρο όχημα του ΕΚΑΒ στο Κέντρο Υγείας Αγίου Νικολάου, όπου διαπιστώθηκε ο θάνατός του. Από το Γ΄ Λιμενικό Τμήμα του Νέου Μαρμαρά  του Λιμεναρχείου Ιερισσού που διενεργεί την προανάκριση παραγγέλθηκε η  διενέργεια νεκροψίας – νεκροτομής. 

*****

Τις απογευματινές ώρες σήμερα, ενημερώθηκε η Λιμενική Αρχή της Ερέτριας ότι ένας 74χρονος ανασύρθηκε, χωρίς τις αισθήσεις του, από τη θαλάσσια περιοχή «ΑΓΙΟΥ ΚΩΝΣΤΑΝΤΙΝΟΥ» Αμάρυνθου νότιου Ευβοϊκού κόλπου. Ο 74χρονοςδιακομίσθηκε με ασθενοφόρο όχημα του ΕΚΑΒ στο Κέντρο Υγείας Αλιβερίου, όπου διαπιστώθηκε ο θάνατός του. Από το Β΄ Λιμενικό Τμήμα Ερέτριας του Κεντρικού Λιμεναρχείου Χαλκίδας που διενεργεί την προανάκριση παραγγέλθηκε η  διενέργεια νεκροψίας – νεκροτομής. 

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-36χρονου, από το λιμάνι της Σαμοθράκης στο λιμάνι της Αλεξανδρούπολης, με Περιπολικό σκάφος Λ.Σ.-ΕΛΑ.ΚΤ. και
-21χρονου και 88χρονου, από το λιμάνι του Άγνωντα Σκοπέλου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ» Τ.Σ.190-Α΄.

